བརྡ་རྙིང་དུ་མཚན་མོ་ལ་༼དོ་མདོ་༽ཞེས་གསལ་བའང་ཡོད་འདུགའོན་ཀྱང་མདང་གིས་འདས་མ་ཐག་གི་མཚན་མོའི་དོན་སྟོན་པ་དང་དོ་ཡིས་དེ་རིང་གི་མཚན་མོའི་དོན་སྟོན་པ་དཔེར་ན།མདང་དགོང་དང་དོ་དགོང་ལྟ་བུ་ཡིན།ནུབ་དང་དགོང་གཉིས་ཀ་ཉིན་གྱི་ཕྱི་ཆའི་དོན་དུ་འཇུག་པ་འདྲ་ཡང་།ཡུལ་གྱི་ཆ་ནས་དབུས་ཁུལ་དུ་དགོང་སྤྱོད་ཆེ་བ་དང་མདོ་ཁམས་ཁུལ་དུ་ནུབ་སྤྱོད་གོ་ཆེ་བ་འདྲ།དཔེར་ན།དབུས་ཁུལ་དུ་དོ་དགོང་དང་དགོང་ཟས།དགོང་ཇ་ཟེར་བ་དང་མདོ་ཁམས་ཁུལ་དུ་དོ་ནུབ་དང་ནུབ་ཚ།ནུབ་ཇ་ཟེར་བ་འདྲ།མདོར་ན།དོ་དགོང་དང་དོ་ནུབ་གཉིས་ཡུལ་གྱི་ཁྱད་པར་ཙམ་ལས་དོན་གཅིག་ཏུ་མངོན།ངེད་ཀྱི་ཕ་ཡུལ་དུ།དགོང་དྲོ་དང་དགོང་དག་ཟེར་ན།ཉིན་ཕྱེད་ཡོལ་ཙམ་གྱི་ཕྱི་ཆ་ནས་ས་མ་རུབ་བར་གྱི་དུས་ལ་གོ།དགོང་མོ་ཞེས་པ་མཚན་ལ་གོ།སྤྱིར་བཏང་སྐབས་ཐོབ་ཀྱི་གོ་དོན་མ་འདྲ་བའང་ཡོང་ཆོག་པ་རེད་སྙམ།དགོང་དང་དགུང་གུང་གསུམ་གྱི་ཐད་འབྲེལ་བ་ཡོད་མེད་གསལ་པོ་ཞུ་ཐུབ་མ་སོང་།དགུང་དང་གུང་གཉིས་དབར་ཏན་ཏན་འབྲེལ་བ་ཡོད་པ་གསལ་པོ་རེད།ཉིན་དགུང་དང་ཉིན་གུང་གཉིས་ཀ་འབྲི་ཚུལ་ལ་བསམས་ན།དགུང་ལས་གུང་བྱུང་བ་གསལ་པོ་རེད།འདི་དག་སྐབས་འཕྲལ་གང་དྲན་པ་རྣམས་ཡིན།གསར་པ་དྲན་པ་བྱུང་ཚེ་རྗེས་སུ་ཞུས་ཆོག